Kuih bakul

Kuih bakul (juga dieja kueh bakul dalam dialek Baba,  ) atau kue keranjang ( , ) ialah makanan Cina yang dibuat daripada tepung pulut dan gula lalu dibentukkan seakan seperti dodol. Sungguhpun kuih ini boleh dimakan pada bila-bila masa, secara tradisi kuih ini paling selalunya dimakan ketika sambutan Tahun Baharu Cina.Imlek di Indonesia Memakan kuih bakul dipercayai membawa tuah pada masa perayaan ini kerana namanya: "nian gao" (年糕) di mana perkataan 糕 (gāo) bermaksud 'kuih' dalam nama kuih ini berbunyi sama seperti perkataan 高 (gāo) bermaksud 'tinggi' melambangkan erti "tahun demi tahun semakin tinggi" (年年高升, niánnián gāoshēng) atau mafhum ringkasnya, "setahun lagi kehidupan, setingkat lagi kemajuan".
 Sejarah 
Pembuatan nian gao boleh dijejak semula ke zaman Dinasti Utara dan Selatan (386–589 Masihi). Teks pertanian klasik Qimin Yaoshu, yang ditulis pada zaman tersebut, merujuk kepada buku resipi yang lebih lama, iaitu Shi Ci (), dan hidangan pulut yang dipanggil ye (): 

"Gunakan tepung pulut, ayak dengan kain sutera, tambah air dan madu, uli dengan tangan, bentuk menjadi segi empat berukuran dua inci, potong kepada empat batang, letakkan isi kurma dan buah berangan di atas dan di bawah batang tersebut, sapukan minyak di sekelilingnya, balut dengan daun buluh, kukus hingga masak sepenuhnya, ketepikan selama dua jam. Jika daun masih melekat, koyakkan dan bebaskan batang tersebut."

Ye dipercayai merupakan varian nian gao yang paling awal diketahui pernah dibuat.

 Penghasilan 
Sungguhpun pelbagai jenisnya, namun semuanya berkongsi ramuan pulut sama yang dihancurkan atau dikisar menjadi adunan dan bergantung kepada jenis itu, boleh diacu begitu sahaja atau dimasak semula untuk mengukuhkan ramuannya. Terdapat pelbagai jenis kuih bakul termasuklah jenis-jenis yang didapati dalam masakan Shanghai dan masakan Kantonis dari Guangdong.

Biasanya kuih ini disusun menaik dengan kuih berbentuk mengkuk berwarna merah di bagian atasnya. Ini adalah sebagai simbol kehidupan manis yang kian menanjak dan mekar seperti kue mangkok.

 Jenis 
 Dalam masakan Shanghai 
Jenis Shanghai biasanya dibungkus dalam batang yang tebal dan lembut agar dihiris atau dibungkus selepas dihiris, lalu sama ada dikacau goreng atau dicampur ke dalam sup. Bergantung kepada kaedah pemasakannya, gaya ini menghasilkan jenis yang lembut dan kenyal. Gaya Shanghai ini memastikan warna kuih bakul putih, iaitu ciri-ciri yang paling nyata.

Aapbila dihidangkan, kaedah yang paling biasa ialah kaedah kacau goreng, maka namanya "kuih bakul goreng" (, pinyin: chǎo nián gāo). Terdapat tiga jenis yang biasa: yang pertama ialah hidangan enak yang ramuannya termasuk daun bawang, daging lembu, daging babi, kubis dsb; yang kedua ialah jenis manis yang menggunakan gula putih biasa; dan yang terakhir ialah jenis tawar yang selalu dimakan kerana teksturnya yang kenyal.


 Dalam masakan Kantonis 
Jenis Guangdong pula dimaniskan, biasanya dengan gula perang, dengan warna kuning tuanya yang menonjol. Adunannya dituang ke dalam bekas kek dan dikukus sekali lagi untuk mengukuhkan adukannya. Adukan itu dikukus sehingga pejal dan dihidangkan dalam bentuk hirisan tebal. Kuih bakul ini menjadi tegang dan amat melekit. Kuih bakul ini boleh dimakan begitu sahaja, dan juga boleh dihidangkan sebagai puding yang berperisa air mawar atau adunan kacang merah.

Langkah seterusnya yang tidak semestinya dilakukan adalah menggoreng dengan kuali untuk membentuk "kuih bakul goreng kuali" (, Jyutping: zine1 nin4 gou1, pinyin: jiān nián gāo). Apabila goreng, kuih menjadi sedikit rangup di luaran, dan kekal melekit di dalam. Ketika Tahun Baharu Cina, kuih ini dipotong kepada kepingan segi empat dan disajikan bersama hidangan dim sum kuih yang serupa seperti kuih taro dan kuih berangan.

 Asia Tenggara
Nian gao (年糕) atau thnii kuih (甜棵) (loghat Hokkien POJ: tiⁿ-kóe) atau tiam kuih (甜棵) (loghat Teochew) dihidangkan untuk meraikan perayaan Tahun Baharu Cina oleh masyarakat Cina di negara-negara Asia Tenggara seperti Malaysia, Singapura, Indonesia and Thailand. 

Disebabkan keadaan kuih ini yang kenyal dan kental, ianya dapat tahan disimpan lama sampai berbulan-bulan sekirannya disimpan atau disejukbeku dengan baik untuk dimakan lagi. Kuih bakul selalunya digoreng bersama-sama dengan ubi atau keledek. Sebagai ramuan sup, kuih bakul dicelup dan direbus untuk pelbagai jenis sup yang menggunakan kuih ini.

Di Indonesia, 'kue keranjang' ini amat terkenal dihasilkan di beberapa kota termasuk Tangerang, Bogor, Sukabumi dan Yogyakarta terutamanya semasa perayaan Tahun Baharu Cina.

 Budaya lain 
Japan dan Korea juga ada makanan pulut serupa yang tersendiri, masing-masing bernama mochi dan tteok.


 Tujuan keagamaan 
Bagi para penganut ajaran Tao, kuih ini merupakan makanan utama yang digunakan untuk upacara sembahyang (Jie Sie Siang Ang), 6 hari sebelum tahun baru. Kuih manisan yang melekit ini dipersembahkan untuk memujuk hati Dewa Dapur kerana ianya akan 'memaniskan serta melekitkan mulut' semasa Dewa Dapur bakal pergi ke syurga untuk memberi laporan tahunan kepada Maha Dewa Syurga (玉皇大帝)(Yu Huang Da Di) atau "Thnee Kong" (天公/thiⁿ-kong) dan dengan ini akan dapat memastikan Dewa Dapur memberi laporan yang baik nanti mengenai rumah tangga tersebut. Sebagai makanan yang dipersembahkan kepada dewa bagi upacara agama, biasanya ia hanya dimakan selepas Cap Goh Meh.

 Lihat juga 
 Nuomizi
 Tteok
 Mochi
 Cang

Rujukan

 Pautan luar 
 Chinatownology: Chinese Pastry 
 Customised New Year Cake
 Nian Gao Recipe and spin-offs 
 Nian Gao with Sweet Potato Recipe from Rose's Kitchenette

Kategori:Masakan Cina
Kategori:Kebudayaan Cina
Kategori:Kebudayaan orang Cina Malaysia